Orol davlat. Orol davlat – bir yoki bir nechta orolda joylashgan va hech bir hududiy qismi quruqlik bilan tutashmagan davlatdir. Orol davlatlar qirgʻoq boʻyidagi yoki dengizga chiqish imkoniyatiga ega boʻlmagan davlatlarga qarama-qarshi qoʻyiladi. 2023-yil holatiga koʻra, 50 ta orol davlat mavjud boʻlib, ulardan ikkitasi qisman tan olingan (Xitoy Respublikasi va Shimoliy Kipr Turk Respublikasi) va 5 tasi boshqa davlat bilan erkin uyushgan (Kuk va Niue orollari – Yangi Zelandiya, Mikroneziya Federativ Shtatlari, Marshall orollari va Palau – AQSH). Ulardan 46 tasi – Xitoy Respublikasi, Shimoliy Kipr Turk Respublikasi, Kuk va Niue orollaridan tashqari – BMT aʼzolaridir. Shuningdek, alohida qitʼada joylashgan Avstraliya, orol davlatlariga xos baʼzi xususiyatlarga ega. Xususan, dunyoning boshqa mamlakatlari bilan quruqlik chegaralariga ega emasligi shular jumlasidandir.